हां, व्यक्तिगत बात भी हुई। फिर (उस भाषण को सुनने के बाद) हम पूरी तरह से बसपा के कार्यकर्ता बन गए। 15 साल तक मैं अलीगढ़ में विधानसभा क्षेत्र का बसपा अध्यक्ष रहा। उन दिनों मान्यवर कांशीराम जी के भाषण देने से पहले हम उनके लिए स्वागत गीत लिखते थे। बहुजन आंदोलन के हिसाब से हम गीत लिखते थे। शराब विरोधी आंदोलन के ऊपर हमने गीत लिखा। कांशीराम जी ने भारतीय किसान मजदूर आंदोलन चलाया। हमने उसके ऊपर लिखा। तो जो जैसा आंदोलन मान्यवर कांशीराम जी चलाते थे, उनके पंफलेंट की थीम को लेकर हम बहुजन गीत लिखते थे।